Tänä vuonna on liikkunut tietoa, että Wagnerin taistelijoita olisi myös Keski-Afrikan tasavallassa, jonka armeijalle Venäjä on toimittanut aseita ja kouluttajia.

Keski-Afrikan tasavallassa surmattujen Aleksandr Rastorgujevin, Kirill Radtšenkon ja Orhan Džemalin kuvat olivat keskiviikkona esillä Moskovan toimittajatalolla.­

Kolme työmatkalla ollutta venäläistä toimittajaa on surmattu Keski-Afrikan tasavallassa, toimittajien työnantaja kertoi tiistaina. Myös Venäjän ulkoministeriö on tiedottanut tapahtuneesta.

Keski-Afrikan viranomaisten mukaan Orhan Džemal, Aleksandr Rastorgujev ja Kirill Radtšenko kuolivat tuntemattomien asemiesten väijytyksessä maanantai-iltana lähellä Sibutin kaupunkia, uutistoimistot Reuters, AFP ja Bloomberg kertovat.